**DĖL ROKIŠKIO RAJONO SAVIVALDYBĖS MELIORACIJOS STATINIŲ REKONSTRAVIMO PROJEKTO RENGIMO**

2024 m. sausio 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 7 straipsnio 24 punktu ir 15 straipsnio 4 dalimi, Lietuvos Respublikos melioracijos įstatymo 7 straipsnio 3 dalimi, Lietuvos žemės ūkio ir kaimo plėtros 2023–2027 metų strateginio plano intervencinės priemonės „Investicijos į melioracijos sistemas“ įgyvendinimo taisyklėmis, patvirtintomis Lietuvos Respublikos žemės ūkio ministro 2023 m. rugpjūčio 24 d. įsakymu Nr. 3D-563 bei Rokiškio rajono savivaldybės administracijos ir savivaldybės įstaigų projektų rengimo bei įgyvendinimo koordinavimo grupės 2024 m. sausio 8 d. posėdžio protokolu Nr. ĮP-1, Rokiškio rajono savivaldybės taryba n u s p r e n d ž i a:

1. Pritarti teikti Rokiškio rajono savivaldybės administracijai paraišką gauti paramą pagal Lietuvos žemės ūkio ir kaimo plėtros 2023–2027 metų strateginio plano intervencinę priemonę „Investicijos į melioracijos sistemas“ melioracijos statinių rekonstravimo projektui ,,Rokiškio rajono dalies melioracijos griovių ir juose esančių statinių rekonstravimas (2)“.

2. Įsipareigoti 1 punkte nurodytam projektui gavus finansavimą pagal Lietuvos žemės ūkio ir kaimo plėtros 2023–2027 metų strateginio plano intervencinę priemonę „Investicijos į melioracijos sistemas“ 2024–2026 m. laikotarpiu skirti iš savivaldybės biudžeto 35 proc. lėšų projektui finansuoti tinkamų išlaidų, padengti visas netinkamas, tačiau projektui įgyvendinti reikalingas išlaidas, bei tinkamų finansuoti išlaidų dalį, kurių nepadengia projektų finansavimas.

3. Įgalioti Rokiškio rajono savivaldybės administracijos direktorių pasirašyti 1 punkte nurodyto projekto paraišką ir patikėti atlikti užsakovo funkciją.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Jolanta Jasiūnienė

**SPRENDIMO PROJEKTO**

**DĖL ROKIŠKIO RAJONO SAVIVALDYBĖS MELIORACIJOS STATINIŲ REKONSTRAVIMO PROJEKTO RENGIMO**

**AIŠKINAMASIS RAŠTAS**

*2024-01-25*

Projekto rengėjas – Žemės ūkio skyriaus vedėja Jolanta Jasiūnienė.

Pranešėjas komitetų ir Tarybos posėdžiuose – Žemės ūkio skyriaus vedėja Jolanta Jasiūnienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Pritarti melioracijos statinių rekonstravimo projektui ,,Rokiškio rajono dalies melioracijos griovių ir juose esančių statinių rekonstravimas” (toliau – Projektas):   1. teikti paraišką paramai gauti pagal Lietuvos žemės ūkio ir kaimo plėtros 2023–2027 metų strateginio plano intervencinę priemonę „Investicijos į melioracijos sistemas“; 2. gavus finansavimą, vykdyti Projektą, prie jo prisidedant 35 proc. lėšų bei padengti visas netinkamas, tačiau Projektui įgyvendinti būtinas išlaidas. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Lietuvos Respublikos vietos savivaldos įstatymas, Lietuvos Respublikos melioracijos įstatymas, Lietuvos žemės ūkio ir kaimo plėtros 2023–2027 metų strateginio plano intervencinės priemonės „Investicijos į melioracijos sistemas“ įgyvendinimo taisyklės, patvirtintos Lietuvos Respublikos žemės ūkio ministro 2023 m. rugpjūčio 24 d. įsakymu Nr. 3D-563. |
| 3. | Laukiami rezultatai | Prisidėti prie rajono melioracijos sistemos gerinimo bei kurti palankesnes ekonomines sąlygas žemdirbystei. Rekonstruoti blogos būklės nusidėvėjusius (ne mažiau kaip 45 proc.) melioracijos statinius: apie 15  km griovių ir 2 tiltus. |
| 4. | Lėšų poreikis ir šaltiniai | **Bendra didžiausia galima projekto vertė**–**462**tūkst. Eur:  **300 tūkst. Eur** – ES paramos lėšos,  162 tūkst. Eur – Rokiškio rajono savivaldybės biudžeto lėšos. |
| 5. | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu. |
| 6. | Kiti sprendimui priimti reikalingi pagrindimai, skaičiavimai ar paaiškinimai |  |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) |  |